
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

От ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС



ОТНОСНО: Прекратяване на съсобственост в УПИ XII-441 в кв. 23 по действащия ПУП – ПРЗ на кв. Рудник – кв. Черно море, гр. Бургас, с идентификатор 07079.711.441 по КККР на гр. Бургас, чрез продажба на общинската идеална част в имота.

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №94-01-531/05.01.2024 г., подадено от З. Н. А., което име е идентично със З. К. А., видно от Удостоверение за идентичност на лице с различни имена с №ЕД-1175/18.03.2024 г., издадено от Община Бургас, относно прекратяване на съсобственост в недвижим имот, находящ се в кв. Рудник, гр. Бургас, представляващ УПИ XII-441 в кв. 23 по действащия ПУП-ПРЗ на кв. Рудник – кв. Черно море, гр. Бургас. 
УПИ XII-441 в кв. 23 по действащия план на кв. Рудник – кв. Черно море, гр. Бургас съответства на част от бивш парцел X-185 в бивш кв. 19 по недействащ план от 1978 г. и на част от бивш парцел X в бивш кв. 11 и на част от черен път по плана на населеното място от 1964 г.
УПИ XII-441 в кв. 23 по действащия ПУП-ПРЗ на кв. Рудник – кв. Черно море, гр. Бургас, одобрен с Протокол №6/19.02.2004 г. на Общински съвет – Бургас е с площ 793 кв. метра, съответстващ на ПИ с идентификатор 07079.711.441 по КККР на гр. Бургас, одобрени със Заповед №РД-18-875/13.12.2019 г. на Изпълнителния Директор на АГКК, целият с площ 792 кв. м.
Съгласно нот. акт за дарение на недвижим имот №95, том 1, дело 147/1970 г. на нотариус при БРС, З. К. А. е собственик на дворно място, представляващо парцел X в кв. 11 по плана на кв. Рудник, гр. Бургас, действал към 1964 год., с площ по документ 677 кв. м. 
Видно от издадено Удостоверение с изх. №94-01-29917(1)/26.10.2023 г. на дирекция „Устройство на територията“ при Община Бургас и приложена към него комбинирана скица-извадка, е направено обследване на имота по действащ, предходен план, одобрената КК на населеното място и документи за собственост и е констатирано, че 317/793 кв. метра ид. части от УПИ XII-441, целият с площ 793 кв. метра в кв. 23 по ПУП-ПРЗ на кв. Рудник – кв. Черно море, гр. Бургас, са общинска собственост.
Съсобствеността е възникнала по силата на действащия ПУП-ПРЗ на населеното място от 2004 г., като към имота е придадена част от бивш черен път – общинска собственост. 
С Акт №10402/13.02.2024 г. за частна общинска собственост са актувани 317/793 кв. метра ид. части от УПИ XII-441 в кв. 23 по действащия ПУП-ПРЗ на кв. Рудник – кв. Черно море, гр. Бургас, целият с площ 793 кв. м, отреден „за жилищно строителство“, отразен като ПИ с ид. 07079.711.441 по КК на гр. Бургас, с площ 792 кв. метра.
Искането за прекратяване на съсобственост е разгледано на заседание на комисия, назначена с моя Заповед №2895/23.08.2022 г., която с решение от 11.07.2024 г. е установила, че е целесъобразно съсобствеността в имота да се прекрати чрез изкупуване на общинските 317/793 кв. метра ид. части от УПИ XII-441 в кв. 23 по действащия ПУП-ПРЗ на кв. Рудник – кв. Черно море, гр. Бургас, целият с площ 793 кв. м, по пазарни цени, тъй като не могат да се обособят в самостоятелен урегулиран поземлен имот по нормите на чл. 19 от Закона за устройство на територията.
Съсобственият имот не носи приходи на Община Бургас, поради което е целесъобразно да се прекрати съсобствеността в имота чрез продажба дела на общината по пазарни цени.
В изпълнение разпоредбите на чл. 41, ал. 2 във връзка с чл. 22, ал. 3 от ЗОС е възложено на независим правоспособен оценител на недвижими имоти, вписан в регистъра на независимите оценители, изготвяне на пазарна оценка на общинската идеална част от имота, която е определена в размер на 17280,00 (седемнадесет хиляди двеста и осемдесет) лева, без ДДС.
Данъчната оценка на посочените общински идеални части е в размер на 7417,80 (седем хиляди четиристотин и седемнадесет лв. и осемдесет ст.) лева.
Имотът, предмет на продажба е включен в Програмата за управление и разпореждане с общинска собственост на Община Бургас за 2024 г., приета с решение по т. 2 от проведеното на 14.02.2024 г. заседание на Общински съвет – Бургас (Протокол №7) в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“. 
С оглед на гореизложеното и в изпълнение на правомощията ми по чл. 73, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, като взех предвид протокол от 11.07.2024 г. на комисия, назначена с моя Заповед №2895/23.08.2022 г., което възприемам изцяло, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост и чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следното



Р Е Ш Е Н И Е:

Да се прекрати съсобствеността между Община Бургас и З. Н. А., с ЕГН   и постоянен адрес:  , чрез продажба на общинските 317/793 (триста и седемнадесет от седемстотин деветдесет и три) кв. метра ид. части от УПИ XII-441 (дванадесет римско за имот с планоснимачен номер четиристотин четиридесет и едно), целият с площ 793 (седемстотин деветдесет и три) кв. метра в кв. 23 (двадесет и три) по ПУП-ПРЗ на кв. Рудник – кв. Черно море, гр. Бургас, отреден "за жилищно строителство", при граници на целия имот: север - УПИ VI-436 и УПИ XVII-446, изток - УПИ VI-436 и УПИ XI-440, юг - улица, запад - УПИ XIII-442, съответен на ПИ с идентификатор 07079.711.441 (нула седем нула седем девет точка седем едно едно точка четири четири едно), целият с площ 792 (седемстотин деветдесет и два) кв. м по одобрената КК на гр. Бургас, при съседи имоти с идентификатори: 07079.711.3625, 07079.711.440, 07079.711.436, 07079.711.446, 07079.711.442, за които е съставен Акт №10402/13.02.2024 г. за частна общинска собственост, за сумата 17280,00 (седемнадесет хиляди двеста и осемдесет) лева, без ДДС.
[bookmark: _GoBack]Приложение: копие от заявление с вх. №94-01-531/05.01.2024 г. от З. Н. А.; удостоверение за идентичност на лице с различни имена №ЕД-1175/18.03.2024 г., издадено от Община Бургас; Акт №10402/13.02.2024 г. за частна общинска собственост; нот. акт за собственост на недвижим имот №95, том 1, дело 147/1970 г. на нотариус при БРС; Удостоверение и комбинирана скица с №94-01-29917(1)/26.10.2023 г. на дирекция „Устройство на територията“ при Община Бургас; скица на поземлен имот, издадена от СГКК - Бургас; удостоверение за данъчна оценка, издадено от МПДТР при Община Бургас; протокол на комисия; пазарна оценка от лицензиран оценител.

